**[π. Λίβυος](https://www.facebook.com/p.libyos?__cft__%5b0%5d=AZWvK2Jau9yvFR1zQVbRIJbrc8_sPkMTZijgUaek9ecUrwcsH0VUZKUV7y5AE9mC2QVxrkWd6C1-ZfCuhxbmS1Hg5QYeMoMLqkLAIwwasLwLdfmn7pT6y6ehhY7qorgiqkZluVn13xsOfuYEAV8tpt3V2tTbipslJwTKdJDlp8mMz4WAHwqavx_gnEds80-Fi0UXYUdo-2m6OkIJPZm3QWgW&__tn__=-UC%2CP-R)**

Μιλάω για την αποτυχία και επιτυχία στις "Πανελλήνιες Εξετάσεις" στην ΕΡΤ και την Έφη Ζέρβα, τονίζοντας ότι Υπάρχει Ζωή και Μετά από αυτές...

"Ξέρετε η αποτυχία δεν είναι μομφή. Δεν είναι αδίκημα, ούτε αμαρτία. Είναι μέρος της διαδικασίας που λέγεται ζωή. Είναι μέρος ενός μεγάλου ταξιδιού με πολλούς και διαφορετικούς σταθμούς. Κι αυτό που εμείς ονομάζουμε αποτυχία ίσως αποδεχθεί σε μερικά χρόνια ως η μεγαλύτερη ευλογία της ζωής μας. Διότι τις περισσότερες φορές όταν ο Θεός θέλει να σου αλλάξει δρόμο σου βάζει ένα εμπόδιο.

Δεν πρέπει να γοητευόμαστε από την επιτυχία και να διαλυόμαστε στην αποτυχία. Δίνουμε τεράστια σημασία σε κάτι που δεν είναι η ουσία της ζωής μας. Ναι σήμερα μπορεί να απέτυχες σε κάποιες εξετάσεις. Όμως δεν είσαι αποτυχημένος. Δεν είναι αυτή τη ταυτότητα σου. Αυτό που δε κατάφερες σήμερα μπορεί να γίνει πραγματικότητα αύριο. Η ζωή και ο Θεός θα σου δώσουν τεράστιες ευκαιρίες.

Η μόνη δική σου υποχρέωση είναι να είσαι παρών στη ζωή σου. Μην αφήνεις λοιπόν την θλίψη να σε βγάζει έξω από την χαρά της ζωής. Θα έρθουν κι άλλες σπουδαίες ευκαιρίες.

Η αποτυχία ή η επιτυχία είναι απλά λέξεις στο νου μας. Είναι ψευδαισθήσεις. Η ουσία δεν είναι εάν πετύχαμε ή αποτύχαμε αλλά το πόσο εξελιχθήκαμε από αυτά που μας συμβαίνουν στην ζωή.

Στην ζωή δεν αρκεί να είσαι επιτυχημένος, χρειάζεται να είσαι και ευτυχισμένος...

Όλη η Συνέντευξη Εδώ:

[https://www.ertnews.gr/.../patir-charalampos.../](https://www.ertnews.gr/eidiseis/mono-sto-ertgr/patir-charalampos-papadopoylos-simasia-echei-na-eisai-paron-sti-zoi/)

